Merkezê Îrtîbatî û Çapemenîye yê HPGyî da zanayene ke di gerîlayî şehîd bîyî û nê pare kerdî:
''Hemrayanê ma Şervan û Agirî bi ruhê fedayîtîye têkoşîn kerd  û seba ke têkoşînê ma yê azadîye dahîna bibo gird çîyo ke destê înan ra ame kerd. Wird embazê ma hêrişê dişmenî de têkoşînê ma kirişt serpilikî û tewrê artêşa bêmergan bîyî.
Nasnameyê hemrayanê ma yê şehîdan wina yê:
Nameyê Qodî: Şervan Agirî
Name û Peyname: Şervan Ergul
Cayê Bîyayîşî: Agirî
Maye-Pî: Ayşe – Sevdin
Tarîx û Cayê Şehadetî: Gulana 2022yî / Herêmê Pawitişî yê Medya
Nameyê Qodî: Agir Botan
Name û Peyname: Ridvan Arat
Cayê Bîyayîşî: Îstanbul
Maye-Pî:Gulê – Enver
Tarîx û Cayê Şehadetî: Gulana 2022yî / Herêmê Pawitişî yê Medya
Hemrayê ma Şervan dewa Mametxanî ya qezaya Gîyadînî de yeno dinya û  leyminîya modernîteyî ra dûrî dewe de beno pîl. Gama ke rîyê şertenê zehmetan ê ekonomî ra şino metropolanê Tirkîya tîya hîna eşkera polîtîkayanê îmha û înkarî yê vera kurdan vîneno. Hemrayê ma Şervan 2015 de semedê pawitişê erd û şarê xo tewrê sefanê gerîlayan beno.
Herêmanê Pawitişî yê Medya de perwerdeyanê bingeyînan vîneno û nasname û tarîxî xo dahîna hol nas keno. Dima ra xo hem hetê leşkerî hem zî hetê îdeolojî ra aver beno û sey gerîlayêke serkewteyî ver bi fermandarîye gamanê zixman erzeno. Rayîrê heqîqetî de semedê pawitişê ercanê kurdan têkoşîn keno. Vera hêrişê îşxalî şerê  pawitişê Başûrê Kurdîstanî de Metîna ra heta Mexmûr û Kerkukî mîyanê têkoşîn de cayê xo geno û heme wezîfeyan xo bi serkewtişî ano ca.
Hemrayê ma Agir keyeyêkê welatperwerî de yeno dinya û bi tradîsyonê welatperwerîye beno pîl. Seba ke wayîrê nasname û xo ercanê kurdan vejîyeno xeylêk rey yeno destbendkerdene la çirey vera zextan milê xo çewt nêkeno. Tim sereberz dahîna qerdar têkoşînê xo domeneno. Tewr penî verê xo dano koyanê Kurdîstanî û tewrê sefanê gerîlayan beno. Roja verêne ya tewrbîyayîş xo ra heta hela şehadetî tim bi ruhê fedayîtîye wezîfeyanê xo ano ca û hetê embazanê xo ra zaf yeno heskerdene.
Ma sere de wird keyeyanê erjîyayeyan ê hemrayanê xo Şervan û Agîrîyî, şarê welatperwerî yê Kurdîstanî rê serweşîye wazenê û soz danê ke ma do têkoşînê hemrayanê xo şehîdan biresnê serkewtişî.''
